הוועדה המשותפת לוועדת הכנסת ולוועדת החוקה, חוק ומשפט לדיון בהצעת חוק מימון מפלגות (תיקון - הגדרת גוף פעיל בבחירות), כנסת 20, פרוטוקול מספר 6, 2017-01-16 00:00

יואב קיש: בוקר טוב, אני מתכבד לפתוח את הישיבה.

יואב קיש: אנחנו מתכנסים להכנה להצבעה לקריאה ראשונה – תיקון לדיון בהצעת חוק מימון מפלגות, הידוע בכינויו V15.

יואב קיש: אני לא יודע אם משתמשים בכינוי הזה או לא משתמשים – אבל זו ההצעה.

יואב קיש: היו לי שיחות רבות עם חברי כנסת רבים מהוועדה בעניין הזה.

יואב קיש: אייל, יש פה בשורה בשבילך – אנחנו הולכים לכיוון המדרוג, שייכנס כבר לקריאה הראשונה.

יואב קיש: זה משהו שמאוד חשוב - גם בשביל לסמן את המשך כוונת החקיקה.

יואב קיש: לכן לא הספקנו להכין נוסח מוכן לעכשיו להצבעה.

יואב קיש: לכן, ארבל, אני הולך לומר מה השינויים שאני מציע.

יואב קיש: אני מבקש שתכניסי אותם לנוסח, ואנחנו נתכנס יותר מאוחר להצביע על נוסח – היום.

<ארבל אסטרחן: זה קצת בעייתי, כי יש לי ועדת אתיקה ב-12:30.

יואב קיש: עכשיו 10:00.

יואב קיש: נעשה עשרים דקות דיון, ואז יהיה לך שעה להכין את הנוסח הזה.

<ארבל אסטרחן: אשתדל.

יואב קיש: אקריא את השינויים שדיברתי, שהגיע להסכמות, בעיקר עם חברי הקואליציה; עם האופוזיציה – אגב, יש עתיד היו בעד.

יואב קיש: יעל גרמן אמרה שהיא, כמובן, בעד העניין זה.

יואב קיש: אני אומר מה המדרוג ומה השינויים.

שולי מועלם-רפאלי: היא נמצאת בוועדת העבודה והרווחה, וביקשה לקרוא לה אם יהיו הצבעות.

יואב קיש: בסדר.

יואב קיש: השינויים הם כאלה.

יואב קיש: שלום לכל מי שהגיע.

יואב קיש: שוב, לגבי המדרוג, שדיברנו עליו ארוכות בישיבה הקודמת, ואמרנו שנשקול בחיוב להכניס אותו בין קריאה ראשונה לשנייה.

יואב קיש: הכוונה היא להכניס אותו כבר לקריאה ראשונה, ויכול להיות שבין ראשונה לשנייה נבחן שוב את המדרגות ומה יש בכל מדרגה.

יואב קיש: אומר כרגע את ההצעה שאנחנו מדברים עליה.

יואב קיש: פעילות בין 0 ל-100,000 שקלים היא פעילות מתחת לרדאר.

יואב קיש: היא לא תדרוש שום רישום, שום בקרה.

יואב קיש: לצורך העניין, אדם פרטי או ארגון כלשהו יכול לקחת 100,000 שקלים, בהנחה שהוא לא עובר על משהו אחר בחוק מימון מפלגות, ולפעול בהם כרצונו, כל עוד הוא לא עובר על החוק הקיים.

יואב קיש: התוספת לא תיכנס.

יואב קיש: המדרגה השנייה היא בין 100,000 שקלים ל-400,000 שקלים – העלינו את זה מ-300 ל-400.

יואב קיש: המדרגה השלישית היא מעל 400,000 שקלים.

יואב קיש: למעשה מה שדיברנו עליו – 300,000 שקלים, הופך להיות 400, כאשר אנחנו מוסיפים עוד דבר אחד, ששם אנחנו דורשים חובת התאגדות.

יואב קיש: כלומר אם את זוכרת, היועצת המשפטית, דיברנו רבות על חובת ההתאגדות.

יואב קיש: במדרגה הגבוהה, מעל 400,000 שקלים, אנחנו דורשים חובת התאגדות.

יואב קיש: זה מבחינת המדרוג.

יואב קיש: לגבי מדרגת הביניים, בין 100,000 ל-400,000 שקלים – לא דורשים חובת התאגדות, אבל כן חובת רישום אצל מבקר המדינה, כפי שהגדרנו עד עכשיו.

יואב קיש: הענישה הפלילית במדרגה הזו לא תחול, כלומר הקנסות של המבקר – כן, ללא ענישה פלילית.

יואב קיש: זה גם כדי למנוע צינון.

יואב קיש: אני חושב שזה חשוב.

יואב קיש: והעלינו את מגבלת התרומות לפי שניים.

יואב קיש: אם מגבלת התרומות מתורם יחיד היתה על 11,000 שקלים, שהגדרנו את זה כמו למועמד פריימריז, לצורך העניין, מגבלת התרומות במדרגה בין 100 ל-400 תהיה כפולה, תאפשר תרומות גבוהות יותר.

<ארבל אסטרחן: מה עם חובת מינוי רואה חשבון, לפי הנחיות מבקר המדינה?

<ארבל אסטרחן: זה יחול?

יואב קיש: בעניין הזה אני אומר שלא נכנסו לכל הסעיפים.

יואב קיש: לכן יש פה עבודה שלך, אבל ברמת המסר, אנחנו לא רוצים להפעיל אפקט מצנן על המדרגה של בין 100 ל-400, אבל כן רוצים את אפקט השקיפות.

יואב קיש: מה שקשור לשקיפות - חשוב שיישאר.

יואב קיש: אם יש משהו שנראה כאפקט מצנן – אנחנו לא מחייבים אותו בסיטואציה הזאת.

יואב קיש: מישהו רוצה לשאול או להתייחס?

איילת נחמיאס ורבין: אני מתנצלת שנכנסתי שאיחור – הייתי בשיחת טלפון.

איילת נחמיאס ורבין: אני מבינה שאתם בסעיף הסכומים.

יואב קיש: עשינו מדרוג.

יואב קיש: קבענו מדרוג, שבין 0 ל-100, מתחת לרדאר, מה שנקרא, בין 100 ל-400 חובת רישום, ללא ענישה פלילית, כמו שקיים כיום במדרגה הגבוהה.

יואב קיש: לא מחייב התאגדות.

יואב קיש: העלינו את התרומות לפי שניים.

יואב קיש: כל ישיבה זה קורה לי – כל חמש דקות מגיע מישהו, ואני מסביר מחדש.

איילת נחמיאס ורבין: בין היתר, זה כי אתה לא נוהג להתחיל ישיבות בזמן.

יעל גרמן: לא, זה בין היתר כי יש כמה ישיבות במקביל.

יעל גרמן: יש עכשיו חוק שלי שעולה בוועדת החוקה עכשיו, סעיף 34.

יעל גרמן: אני נמצאת פה על עצבים...

<ארבל אסטרחן: היום דיברנו על זה שזה מי שמוציא פי אחד וחצי.

<ארבל אסטרחן: עכשיו כשזה יהיה 400, להשאיר את זה?

יואב קיש: תשאירי את זה 400.

<איל זנדברג: לא, פי 1.5.

<איל זנדברג: הרעיון הוא ליצור מרווח- שאדם לא בשקל הראשון לוקה בפלילים.

יואב קיש: תעשי את זה מ-500.

יואב קיש: נראה לי הגיוני.

יואב קיש: אם היה 450, נעלה את זה ל-500.

יואב קיש: הלכנו לכיוון שאת אומרת.

יואב קיש: כלומר אמרנו כך: יש מקום שאולי לא תאהבי – אמרנו שעד 100,000 שקל זה מתחת לרדאר.

יואב קיש: העלינו את המדרגה השנייה מ-300 ל-400.

יואב קיש: אמרנו שבין 100 ל-400 רישום אצל מבקר המדינה, ללא ענישה פלילית.

יעל גרמן: אבל בלי רואה חשבון, בלי כלום.

יואב קיש: יכול להיות שבאתר האינטרנט הוא יצטרך לדווח.

יואב קיש: חשובה לנו השקיפות; פחות על האפקטים המצננים.

יואב קיש: יכול להיות שרואה חשבון – נוכל לוותר, אבל חשוב לי שתהיה שקיפות, ומגבלת תרומות – העלינו אותה לכפולה – במקום 11, 22,000.

יעל גרמן: בסדר גמור.

יעל גרמן: זה בדיוק האיזון.

<ארבל אסטרחן: שניהם ייקראו גוף פעיל.

יואב קיש: כן.

יואב קיש: מעל 400 מחייבים התאגדות, ורואה חשבון והכול, כולל סנקציות פליליות למי שבמדרגה הזאת.

יעל גרמן: תצמיד את זה לחוק מימון בחירות.

יעל גרמן: מעל 400 זה יכול להיצמד לחוק מימון בחירות.

יואב קיש: לא, זה קצת מורכב – זה לא מפלגה.

יואב קיש: אני לא אוריד את התרומה שלהם ל-2,000 שקלים מעל 400.

יואב קיש: הרי מפלגה, זה התרומה שהיא יכולה לקבל – 2,000 שקלים.

יואב קיש: אי-אפשר.

יואב קיש: זה מה שהיא מקבלת.

יואב קיש: אני אומר שוב: שלוש מדרגות – סיכמתי אותן.

יואב קיש: אבקש מהח"כים שרוצים, להתייחס, וארבל תתפנה בעוד עשר דקות, אנעל את הישיבה, והיא תכין נוסח, ואז נצביע עליו.

איילת נחמיאס ורבין: יש עוד הערות.

יואב קיש: עשינו הרבה סבבים.

יואב קיש: היינו אמורים להצביע עכשיו.

יואב קיש: תקבלי זכות דיבור.

יואב קיש: בבקשה, יעל.

יעל גרמן: ממש דקה, כי אני רצה לחוק שלי.

יעל גרמן: אני מבקשת להוסיף רק את מטרות החוק, שדיברנו עליהן הרבה פעמים.

<ארבל אסטרחן: בדברי ההסבר זה יהיה.

יעל גרמן: בסדר, שיהיה ברור שמטרות החוק, כפי שדיברנו, זה, אל"ף, שקיפות.

יעל גרמן: בעיניי זה גם לא לעקוף את חוק מימון בחירות- זו בעיניי אחת המטרות.

יעל גרמן: ושלישית – שכסף לא יוכל להטות.

יואב קיש: כסף גדול של אנשים פרטיים, כי אין לנו בעיה שהציבור מתארגן עם כסף גדול – זה בסדר, אבל לא כסף גדול של אנשים פרטיים.

יעל גרמן: נכון מאוד, ושהכול יהיה בשקיפות.

יעל גרמן: שנדע מי נתן, כמה ולמי נתן.

יעל גרמן: אני חושבת שהאיזון שמצאתם, שרק מ-400 תהיה ההתאגדות, ואם מישהו פרטי רוצה לתרום 400 – שיואיל בטובו להתאגד.

יעל גרמן: עד 400 זה נראה לי טוב מאוד.

יעל גרמן: אני מאוד מודה.

יעל גרמן: אני מתנצלת – אני רצה.

יואב קיש: תודה.

יואב קיש: איילת, בבקשה.

איילת נחמיאס ורבין: אני עדיין חושבת שסכום של 100,000 שקלים הוא סכום יחסית נמוך לגופים כאלה.

יעל גרמן: זה עד 400.

איילת נחמיאס ורבין: יעל, אנחנו לא חייבות לחשוב אותו דבר בכל עניין.

איילת נחמיאס ורבין: על זה הממשלה הזאת עדיין לא הביאה חוק, אבל תשאלי את יואב קיש – לשבוע הבא, זה מה שהם מתכננים.

יואב קיש: איך ידעת?

איילת נחמיאס ורבין: כל דבר שאתה מוציא – שבוע אחרי זה אנחנו מקבלים חקיקה בהתאם.

איילת נחמיאס ורבין: ככה זה אצלך וגם אצל ביטן.

איילת נחמיאס ורבין: ייאמר לזכותם שאני תופסת אתכם בזמן, אז יש לי מספיק זמן להתכונן.

איילת נחמיאס ורבין: על גיוס התרומות – נעזוב את זה.

איילת נחמיאס ורבין: אני עדיין חושבת שיש פה פטור לישראל היום.

יואב קיש: גם לידיעות?

איילת נחמיאס ורבין: נכון שאלה מאתנו שחושבים שהשופר המובהק הזה שנקרא ישראל היום כאילו עכשיו מקבל סוג של אנחת רווחה אולי, שאומרים: ידיעות אחרונות גם במשחק?

איילת נחמיאס ורבין: אני אומרת: זה עדיין לא אותו משחק, ולא הייתי שמה את ישראל היום.

איילת נחמיאס ורבין: ועכשיו אני מדברת בשיא הרצינות.

איילת נחמיאס ורבין: נורא קל לנו להתבדח על מה שקורה כרגע.

איילת נחמיאס ורבין: אני בעיקר עצובה.

יואב קיש: כולנו חושבים שהאירוע הזה מיותר.

איילת נחמיאס ורבין: מיותר?

איילת נחמיאס ורבין: הייתי מגדירה את זה כאחד האירועים הקשים שהיו אי פעם במדינה מבחינה פוליטית.

איילת נחמיאס ורבין: עדיין בהקשר החוק הזה, אי-אפשר לשים את ישראל היום ואת ידיעות אחרונות ושום כלי תקשורת אחר באותה סירה.

איילת נחמיאס ורבין: לכן אני עדיין חושבת שהפטור פה – נניח ששלדון אדלסון לא הפסיד 730 מיליון שקל מאז שישראל היום נפתח אלא רק 70 מיליון שקל, בסדר?

איילת נחמיאס ורבין: עדיין אנחנו נמצאים לטעמי, ארבל, ואני חושבת שזה צריך לבוא להתייחסות בחוק, ואני מצפה ממך, שאתה הבאת את החוק הזה לעולם, אני מצפה ממך בהגינות לומר איך אתה פותר את העניין הזה.

איילת נחמיאס ורבין: יש פה בדיוק אותה בעיה כמו התופעה שאתה הצבעת עליה לצורך העניין, שלא אחזור על כל מה שאמרנו בהתחלה, אבל יודעים ש-V15 לא היתה קשורה למפלגת העבודה, אבל נניח שזה בסופו של דבר התמריץ שלך להביא את זה, אז בוא תהיה מספיק הגון, ותאמר לנו איך אתה פותר את הבעיה של ישראל היום.

איילת נחמיאס ורבין: אני חושבת שיש פה אישיו.

יואב קיש: מה שאמרתי ואני אומר שוב – הוק הזה, אין ולא מטרתו לסגור או לפתוח אמצעי תקשורת במדינת ישראל – עיתונות, רדיו, טלוויזיה.

יואב קיש: כולם כפופים לחקיקה בנושא הזה של תקופת בחירות.

איילת נחמיאס ורבין: גם אני לא רוצה.

איילת נחמיאס ורבין: מטרתנו זהה.

יואב קיש: הכוונה שלנו היתה שלא עכשיו מישהו יעשה משהו ספציפי רק לבחירות, אבל כל מי שטוען שאחד מכלי התקשורת - בין אם זה ידיעות, הארץ, ישראל היום, גל"צ, ערוץ 2, 10, פועל בניגוד לחוקים האלה, יכול לפעול בהתאם בעניין הזה.

יואב קיש: החוק הזה מטרתו למנוע- - -

איילת נחמיאס ורבין: זה לא מונע.

איילת נחמיאס ורבין: ברור שזה לא דומה לגופים האלה.

איילת נחמיאס ורבין: לא, יואב.

איילת נחמיאס ורבין: לא.

יואב קיש: שאלת שאלה - קיבלת תשובה.

יואב קיש: איך אמרת?

יואב קיש: כנראה שאי-אפשר שנחשוב אותו דבר.

איילת נחמיאס ורבין: אתה עונה לי תשובה פוליטית ולא משפטית.

יואב קיש: משפטית לגמרי.

יואב קיש: תשובה טובה מאוד.

יואב קיש: החוק הזה לא בא לסגור אמצעי תקשורת.

איילת נחמיאס ורבין: לא דומה ערוץ 2 לישראל היום, אין מה לעשות.

איילת נחמיאס ורבין: ואני אומרת את זה כמי – יש אירוע מאוד משמעותי בכנסת.

איילת נחמיאס ורבין: ביטן, אני באמצע הדברים.

איילת נחמיאס ורבין: אתה נכנס לי באמצע הדברים וממשיך להתנהל כאילו רק אתה בחדר.

דוד ביטן: רוצה לשמוע את האמת?

דוד ביטן: אמר לי החבר הכי טוב שלך: תעכב את הדיבור עד שאני בא.

איילת נחמיאס ורבין: יכול להיות.

איילת נחמיאס ורבין: אני לא יודעת אם העיתונאים בחדר זיהו את האירוע ההיסטורי שקרה פה.

דוד ביטן: איזה עיתונאים יש פה?

איילת נחמיאס ורבין: אני רואה את דפנה ליאל.

איילת נחמיאס ורבין: האירוע ההיסטורי הוא שבאת עם ז'קט.

איילת נחמיאס ורבין: ..

דוד ביטן: הייתי בחדשות 10.

איילת נחמיאס ורבין: אני אומרת לך – כל מה שאני אומרת זה שישראל היום לא דומה לאף אחד מכלי התקשורת שהצבעת עליהם.

איילת נחמיאס ורבין: לכן החוק הזה כן צריך לראות איך חוסה גם העניין הזה בתוך הדבר הזה.

יואב קיש: תודה.

יואב קיש: נא לסיים.

איילת נחמיאס ורבין: נא לסיים?

איילת נחמיאס ורבין: אתם הפרעתם לי.

איילת נחמיאס ורבין: הערה אחרונה – אני חושבת שהחוק הזה לא יכולות להיות בו סנקציות פליליות.

איילת נחמיאס ורבין: יואב, זאת לא המטרה אלא לייצר שקיפות.

דוד ביטן: זה כל הרעיון.

איילת נחמיאס ורבין: אפשר לייצר הרתעה באמצעות- - -

יואב קיש: שמענו את הרעיון הזה – את יודעת כמה דיונים עשינו על הדבר הזה עם חברך יואל חסון, אתך?

יואב קיש: אמרתי לך בצורה הכי ברורה שחייבות להיות סנקציות פליליות.

איילת נחמיאס ורבין: תקשיב שנייה.

איילת נחמיאס ורבין: תעשה פה עיצומים מינהליים יותר גבוהים ממה שיש בחוק המפלגות.

איילת נחמיאס ורבין: בסדר?

איילת נחמיאס ורבין: זה נראה לי סביר.

איילת נחמיאס ורבין: לא נראה לי סביר- - -

דוד ביטן: אין להם בעיה לשלם.

דוד ביטן: מה אכפת להם אם יהיה להם קנס מיליון או 2 מיליון?

איילת נחמיאס ורבין: עיצום מינהלי זה גם עניין של תדמית.

איילת נחמיאס ורבין: עבירה פלילית על הדברים האלה – תסלחו לי - זה כמו תביעת השתקה.

איילת נחמיאס ורבין: זה חוק השתקה.

איילת נחמיאס ורבין: תפסיקו לעסוק בחוקי השתקה, יואב.

יואב קיש: נא לסיים.

דוד ביטן: זה חוק שקיפות.

איילת נחמיאס ורבין: אני בעד השקיפות.

איילת נחמיאס ורבין: ביטן, אני בעד השקיפות.

איילת נחמיאס ורבין: אני בעד השקיפות.

איילת נחמיאס ורבין: אני רק אומרת שאתם משתמשים בזה לא נכון; אתם משתמשים בזה איך שנוח לכם, ואתה התחייבת, שזה לא יהיה חד-צדדי, וזה חד-צדדי, כי זה איפה שנוח לכם.

יואב קיש: נכון.

יואב קיש: זה לא חד-צדדי.

יואב קיש: רועי, דיברנו על המדרגות.

איילת נחמיאס ורבין: אני בעד המדרגות.

איילת נחמיאס ורבין: בכל מה שנוגע לשקיפות.

איילת נחמיאס ורבין: אתה - איפה שנוח לך.

יואב קיש: בבקשה.

<איל זנדברג: כזכור, בישיבה הקודמת דיברתי על כל מה שקשור לעולם הסנקציות, שביקשתי להתייעץ בבית עם מומחי הדין הפלילי שלנו.

יואב קיש: בסדר.

יואב קיש: נשמע קודם את יואל.

יואב קיש: בבקשה.

יואב קיש: ב-10:30 אני סוגר את הישיבה.

יואל חסון: אז על מה הישיבה?

יואב קיש: בשביל לומר על מה השינויים שאנחנו עושים, ושיהיה נוסח מוכן תוך שעה אחרי זה.

יואב קיש: ארבל משוחררת לעבוד.

יואב קיש: בבקשה.

יואל חסון: אני מתנצל.

יואל חסון: ראיתי את השינויים שאתם מציגים.

יואל חסון: זה שינויים שוב של פלסטר על מחלה ממארת, לא פחות.

יואל חסון: אדוני היושב-ראש, אתה מוכיח דווקא בעצם התהליך של הדיון, עם כל השינויים והתיקונים, כמה זה חוק שלא נועד להתקיים בכלל.

יואב קיש: אז צריך לעשות חוק בלי שינויים ותיקונים?

יואב קיש: אז זה בסדר?

יואב קיש: לא הבנתי את ההיגיון.

יואל חסון: אסביר לך.

יואל חסון: חוקקתי בחיי חוקים.

יואל חסון: לא ראיתי כל כך הרבה חוקים שמתקנים אותם מהותית מכאן ולכאן, כי מבינים שהחוק הזה לא עובד.

יואל חסון: מבינים שהחוק הזה לא נכון.

יואב קיש: אני פה שנה וחצי, לא כמוך, וראיתי חוקים שעברו פי אלף יותר שינויים.

יואב קיש: אני לא מבין על מה אתה מדבר.

יואב קיש: לתת לך את הדוגמאות?

יואל חסון: חבר הכנסת קיש, אני רוצה שלא תפריע לי לדבר, כי אני לא יכול לקרוא אותך לסדר.

יואל חסון: ..

יואל חסון: יום יבוא, ותבוא אליי ולאיילת, ותבקש סליחה על החוק הזה, ותבין כמה החוק הזה לא רק שלא השיג את מטרתו –כמה השקעת אוויר חם על חוק מיותר, שלא באמת יביא את מה שאתה אולי רוצה להביא.

יואב קיש: אני בטוח שיבוא יום שאתה תגיד לי בבחירות הבאות כמה אני צודק בחוק הזה, כי אחרת הבחירות הבאות יהיו נוראיות.

דוד ביטן: זוכרים את נתניהו טוב ליהודים, שהתלוננתם שזה בא ממימון חיצוני, וזה השפיע על הבחירות?

דוד ביטן: זוכרת את זה?

דוד ביטן: זה פועל על שני הצדדים; לא פועל על צד אחד.

יואב קיש: חברים, מילה אחת לגבי חקיקה.

יואב קיש: נזכרתי בחוק אחד שעבר פה עם הרבה מאוד ויכוחים, חוק ההדחה, ועכשיו אתם מצטרפים לתמוך בו.

יואב קיש: אז עם כל הכבוד, אל תהיה לי נביא, ואל תאמר לי מה שאני אומר לך על החוק הזה.

יואב קיש: אני שמעתי שהם החליטו על חופש הצבעה.

יואב קיש: בלי להיות נביא.

יואב קיש: ראית, יואל, שאי-אפשר להיות נביא במדינה הזאת.

דוד ביטן: לא האמנתם שבצ'יק-צ'ק נשתמש.

יואב קיש: כעסתם עלינו: אתם לא דמוקרטיים.

יואב קיש: תראו כמה חכם היה לעשות את המהלך הזה.

איילת נחמיאס ורבין: אתם לא דמוקרטיים.

יואב קיש: אז תצביעי נגד.

איילת נחמיאס ורבין: אין בעיה.

איילת נחמיאס ורבין: אני אגיש חוק הדחה נגד ראש הממשלה.

איילת נחמיאס ורבין: נראה אותך.

איילת נחמיאס ורבין: תגידו לי, אתם בסדר?

יואל חסון: זה עוד יבוא, שיהיה כתב אישום לראש הממשלה.

יואב קיש: לא יהיה כתב אישום.

יואב קיש: שוב אתה נביא.

יואב קיש: לא יהיה.

יואב קיש: נחזור לעניין החוק ולא נהיה נביאים.

יואל חסון: נתת התייחסות לחוק של גטאס, ואני אתייחס לעניין.

יואל חסון: אני נתתי את תמיכתי כדי – וגם איילת, אני מבין, תומכת – להניע את התהליך למליאה, ואני בטוח שברגע שחבר הכנסת גטאס יבין שזה בדרך למליאה, וש-90 חברי הכנסת, הוא יואיל ויתפטר מהכנסת.

יואל חסון: אין לי ספק שהוא יעשה את זה.

יואל חסון: הוא צריך להתפטר מהכנסת.

יואב קיש: הוא היה צריך לעשות את זה מזמן.

דוד ביטן: ראית מה הוא אמר אתמול בחדשות?

יואב קיש: הוא שולח לך מכתב לשכנע אותך שהכול זה בגלל שהוא ערבי.

איילת נחמיאס ורבין: עניתי לו אישית.

יואב קיש: נחזור לדיון.

יואב קיש: יואל, אני רוצה לסגור את הדיון.

יואב קיש: לעניין.

יואל חסון: חבר הכנסת קיש, אם אתה סוגר את הדיון, אני מבקש להציע לך, שניכנס שוב – בעצם, לא היה - להידברות של אופוזיציה-קואליציה על החוק, ונחזור למסלול העיקרי של השקיפות, ונגדיל מבחינתי גם את החמרת החוק תמורת שקיפות.

יואב קיש: אבל דיברנו על זה עשרות פעמים.

יואב קיש: לא הסכמתי.

יואב קיש: אם היינו לפני הסיבוב הקודם, זה היה יכול לקרות ולהיות רלוונטי.

יואב קיש: היום זה מאוחר מדי.

יואב קיש: אורי מקלב, בבקשה.

קריאות: - - -

איילת נחמיאס ורבין: תעשה סנקציות, עיצומים- - -

אורי מקלב: איך המדרג יורד בתרומות?

אורי מקלב: אני לא מבין.

אורי מקלב: אסור עד 400,000 שקל, התרומה היא 22- - -

יואב קיש: אחזור על השינוי.

יואב קיש: פעילות בין 0 ל-100,000 שקלים היא מתחת לרדאר, מה שנקרא, ללא הגבלה.

יואב קיש: בין 100,000 ל-400 יש חובת רישום אצל מבקר המדינה, ללא ענישה פלילית, ומגבלת התרומות עולה לכפול, ל-22,000 שקלים.

אורי מקלב: מה זה תרומה?

יואב קיש: תכף אומר.

יואב קיש: אני רק רוצה שתבין - לאותו גוף שרוצה כסף בשביל הפעילות שלו אתה יכול כאדם בודד, או יכול להיות גם אדם פרטי.

יואב קיש: מעל 400,000 שקלים אנחנו מחייבים התאגדות – מה שלפני כן לא חייבנו.

יואב קיש: חברה לא יכולה.

יואב קיש: חייב להיות התאגדות.

יואב קיש: זה לכל המגבלות של היום בטיוטה שיש לפניכם של 300, שמדבר על 11,000 שקלים, ומדבר לענישה פלילית – אם מישהו עושה פעילות מעל 500,000 שקלים, לא מדווח, לא מתאגד, ועושה הכול בקומבינה, זה פלילי.

<ארבל אסטרחן: עדיף לומר פי כמה מהסכום.

יואב קיש: 1.25.

יואב קיש: הסכום הוא 400.

יואב קיש: הפלילי נכנס לתוקף רק מעל 500.

יואב קיש: 11,000 שקלים כמו בפריימריז למועמד – זו התרומה.

אורי מקלב: למה ההבדל – כאן 22 וכאן 11?

יואב קיש: אם הוא לא הולך לפעול מעל 400,000 שקלים, והולך לפעול בטווח הזה, מאפשרים לו לקבל יותר כסף ממספר אנשים יותר מצומצם.

יואב קיש: גמישות מסוימת.

<ארבל אסטרחן: אם הוא קיבל 22 ואז מתחיל להוציא מעל 400 ומתחיל לקבל מעל 11, זה בסדר, תרומות תקינות.

יואב קיש: כן.

יואב קיש: הוא כל פעם עובר ממדרגה למדרגה.

אורי מקלב: מה זה הצמדה?

יואב קיש: סכומים מוצמדים למדד.

<ארבל אסטרחן: כל הסכומים בחוק מימון מפלגות צמודים.

אורי מקלב: אני מציע שההצמדה תהיה כלפי מעלה ולא כלפי מטה.

יואב קיש: נדון במנגנוני ההצבעה בין קריאה ראשונה לשנייה.

אורי מקלב: אני מבקש שההצמדה תהיה כלפי מעלה ולא כלפי מטה.

אורי מקלב: לא להוריד את הסכומים.

אורי מקלב: בין התרומות- - -

יואב קיש: הסכומים לא יורדים.

<ארבל אסטרחן: עכשיו כל הסכומים בחוק מימון מפלגות צמודים למדד.

יואב קיש: זה לא נקודה עקרונית.

יואב קיש: נדון בה בין קריאה ראשונה לשנייה.

אורי מקלב: למען הסדר הטוב.

יואב קיש: זאת קריאה ראשונה.

יואב קיש: אני מקבל את הערתך.

יואב קיש: נדון בזה.

אורי מקלב: אם המדד ירד, הוא יתרום 11 – תרומה אסורה.

יואב קיש: בבקשה.

<איל זנדברג: נקודה חשובה לרעיון של העיצומים.

<לילך וגנר: יש לי כמה הערות על ההיבט הפלילי של החקיקה הזאת.

<לילך וגנר: לגבי העבירות הפליליות המוצעות, בעינינו הרף של שנה לא מתאים לעבירות הקיימות היום בחוק מימון מפלגות, והיינו מציעים להוריד לחצי שנה.

יואב קיש: עדיף נעשה עבודות שירות ולא עושים כלום.

יואב קיש: מה זה חצי שנה?

<לילך וגנר: העונשים בחקיקה הישראלית הם עונשי מקסימום, וזה לא אומר שזה- - -

איילת נחמיאס ורבין: אתה רוצה להעניש אנשים פרטיים יותר משאתה מעניש מפלגות, יואב?

איילת נחמיאס ורבין: ברצינות.

יואב קיש: אבל זה כתוב היום בחוק מימון מפלגות.

יואב קיש: לקחנו את העונש משם.

יואב קיש: לא המצאנו.

<לילך וגנר: נכון, היום בחוק מימון מפלגות אין מדרג של חצי שנה, אבל העבירות שמוצעות כעת יותר טכניות מהעבירות שמופיעות היום- - -

יואב קיש: למה טכני?

יואב קיש: מדובר על מי שבכוונה הולך ולא מדווח בשביל לחמוק מהמגבלות של החוק.

יואב קיש: הרי צמצמנו מאוד את הנושא הפלילי.

יואב קיש: סליחה.

יואב קיש: לגבי זה אני רוצה לומר – אנחנו לקחנו בקפידה, וישבנו פה לדון בדיוק מה יהיה פלילי ומה לא.

יואב קיש: בעצם אמרנו שפלילי זה מדובר במי שעושה פעילות בהיקף כספי גדול, מעל חצי מיליון שקלים כרגע, ולא מדווח, ועושה את זה בהיחבא.

<לילך וגנר: היסוד הנפשי הזה שעכשיו דיברת עליו לא מופיע כרגע.

יואב קיש: את זה נחזק – אין לי בעיה, אבל אני לא מוכן שמי שבא לתחמן ויהיה רמאי, יצא בששה חודשי עבודות שירות.

<לילך וגנר: אם היה רכיב של מרמה - אני מסכימה אתך.

יואב קיש: בדיוק.

יואב קיש: זה המקום.

<איל זנדברג: אפשר לתת לזה ביטוי בנוסח.

<איל זנדברג: כרגע זה עניין טכני.

יואב קיש: בסדר.

יואב קיש: אין בעיה להפריד בין טכני למרמה.

יואב קיש: בעניין הזה אני מקבל את ההערה.

<לילך וגנר: עיקר הטענות שלי – אני מבינה שכבר איחרתי את הרכבת – לגבי הסנקציות המינהליות – אני לא יודעת בדיוק איך לקרוא למנגנון שהועתק מחוק מפלגות, לגבי מבקר המדינה.

יואב קיש: אני מציע שנדון בין קריאה ראשונה לשנייה.

יואב קיש: את תבואי ויהיה לנו הרבה זמן לעשות כל השינויים שנדרשים.

<איל זנדברג: כדאי לשמוע אותה.

<איל זנדברג: היא באה במיוחד מדיון בוועדת חוקה.

<איל זנדברג: החוק הזה רץ מהר.

יואב קיש: זה לא כזה במיוחד.

יואב קיש: ועדת חוקה זה קומה אחת למטה.

יואב קיש: ..

יואב קיש: אני חשבתי שהיא היתה בצפון בהזדהות עם תושבי הצפון, ובאה במיוחד לדבר...

דוד ביטן: למה החוק הזה מפריע למשרד המשפטים?

דוד ביטן: אני לא מבין.

דוד ביטן: הרי אתם נגד תרומות.

דוד ביטן: פתאום אין בעיה של תרומות, בדלת האחורית?

<לילך וגנר: אני לא מדברת על ההיבט הנורמטיבי אלא על המעיין סנקציות שנקבעו פה במנגנון, שבעינינו הוא לא מתאים.

<לילך וגנר: אני מבינה שהוא לא יידון כעת.

<לילך וגנר: רק אומר על קצה המזלג – מדובר במנגנון שהוא הועתק מחוק המפלגות לגבי מועמד לפריימריז.

<לילך וגנר: הוא לא מתאים לגבי הגופים האלה, וקל וחומר לא מתאים לגבי אותם גורמים מוסמכים שהחוק מחייב את מי שהוא פעיל בבחירות למנות.

<לילך וגנר: גם עליהם אפשר להטיל מעין סנקציה מינהלית, וזה חריג ביותר.

<לילך וגנר: אנחנו חושבים שכל הסנקציות האלה, שאין עליהם שום מנגנון של ערעור, הם לא דומים לעיצומים כספיים, לפי חקיקה אחרת.

<לילך וגנר: הם לא מתאימים להם, ולא ראוי שיהיו פה.

<לילך וגנר: ויש גם הרחבה משמעותית מהסנקציות הכספיות שמבקר המדינה מוסמך לתת לפי חוק המפלגות.

<לילך וגנר: יש פה הרחבה מעבר למה שכתוב שם, לעניינים שבעינינו הם לא ראויים.

יואב קיש: טוב.

יואב קיש: אנחנו נדון בזה, כפי שאמרתי, בין ראשונה לשנייה.

יואב קיש: ארבל, כמה זמן נוכל לקבל טיוטה לקריאה ראשונה?

יואב קיש: שעה וחצי מספיק?

<ארבל אסטרחן: בסדר.

יואב קיש: אנחנו ב-12:00 בוועדת כנסת.

יואב קיש: לכן אקבע את זה ל-13:00.

יואב קיש: ב-12:45 נתכנס פה שוב להצביע על הקריאה הראשונה, כי יש הנהלת קואליציה – הצבעה על הטיוטה שתהיה מוכנה, בהתאם למה שדיברנו.

איילת נחמיאס ורבין: איך אפשר ב-12:45?

יואב קיש: כי הכול סגור.

יואב קיש: אמרתי מה משנים.

יואב קיש: תודה רבה, הישיבה נעולה.